b"\n_START_ARTICLE_\nAlexander Rossi (pilot)\n_START_SECTION_\nInicis\n_START_PARAGRAPH_\nVa comen\xc3\xa7ar la seva traject\xc3\xb2ria en el karting, passant en 2005 als monoplaces a l'escola Skip Barber, on va resultar tercer en la Skip Barber National 2006. En la temporada 2007 de la Formula BMW Nord-americ\xc3\xa0, Rossi va acabar amb tres vict\xc3\xb2ries, una pole i dues voltes r\xc3\xa0pides. En la temporada 2008 guanyaria la F\xc3\xb3rmula BMW Nord-americ\xc3\xa0 amb deu vict\xc3\xb2ries en quinze carreres._NEWLINE_Rossi va retornar a Europa en 2009 per disputar la F\xc3\xb3rmula Master Internacional, on va resultar quart amb tres vict\xc3\xb2ries.\n_START_SECTION_\nGP2 \xc3\x80sia Series i GP3 \xc3\x80sia Series\n_START_PARAGRAPH_\nRossi va ser contractat per Ocean Racing Technology en les dues primeres carreres de la GP2 \xc3\x80sia 2009/10, acabant 4\xc2\xba i 5\xc2\xba. Meritus Mal\xc3\xa0isia el va contractar a partir d'aqu\xc3\xad, puntuant en altres dues carreres per resultar nov\xc3\xa8 en el mini torneig. A continuaci\xc3\xb3 va disputar la GP3 S\xc3\xa8ries amb ART Grand Prix, tenint com a companys Esteban Guti\xc3\xa9rrez i Pedro Enrique. Va obtenir dos vict\xc3\xb2ries i cinc podis en 16 carreres, finalitzant quart en el campionat.\n_START_SECTION_\nWorld S\xc3\xa8ries by Renault\n_START_PARAGRAPH_\nL'any 2010 va c\xc3\xb3rrer en la cursa del circuit de M\xc3\xb2naco, on es va acabar retirant. L'any 2011 va finalitzar tercer en el campionat amb l'equip Fortec, amb dues vict\xc3\xb2ries i sis podis en 17 careras. L'any 2012 va canviar a l'equip Arden Caterham i nom\xc3\xa9s va poder aconseguir el 11\xc2\xba lloc en la classificaci\xc3\xb3 general, amb un tercer lloc a M\xc3\xb2naco com a millor resultat.\n_START_SECTION_\nGP2 S\xc3\xa8ries\n_START_PARAGRAPH_\nRossi va ascendir a la GP2 S\xc3\xa8ries en 2013, fitxant per Caterham. Va obtenir una vict\xc3\xb2ria i quatre podis en 22 carreres, per la qual cosa va resultar nov\xc3\xa8 en el campionat. En 2014 va disputar la primera meitat del campionat amb Caterham i una cursa amb Campos, despr\xc3\xa9s de la que es va absentar en les cinc dates finals._NEWLINE_El nord-americ\xc3\xa0 va retornar a la GP2 S\xc3\xa8ries l'any 2015 com a pilot titular de Racing Engineering.\n_START_SECTION_\nF\xc3\xb3rmula 1\n_START_PARAGRAPH_\nDiversos rumors el van relacionar amb l'equip US F1 que pretenia competir en a la temporada 2010, per\xc3\xb2 finalment no va poder fer-ho. Despr\xc3\xa9s va provar un BMW Sauber en un test de joves pilots Des de 2012 \xc3\xa9s pilot reserva de Caterham. _NEWLINE_El 24 de juliol de 2014 es confirma la seva incorporaci\xc3\xb3 com a pilot de proves de Marussia, i inesperadament l'equip li d\xc3\xb3na l'oportunitat de debutar en una carrera a B\xc3\xa8lgica, encara que finalment fa marxa enrere a \xc3\xbaltima hora.. Despr\xc3\xa9s del greu accident de Jules Bianchi a Suzuka, Rossi l'anava a a substituir en el GP de R\xc3\xbassia, per\xc3\xb2 despr\xc3\xa9s l'equip va decidir c\xc3\xb3rrer amb un sol cotxe amb Max Chilton._NEWLINE_A l'any seg\xc3\xbcent, Rossi va tornar a competir per a la mateixa escuderia, ara anomenada Manor, en algunes de les \xc3\xbaltimes curses del 2015.\n_START_SECTION_\nIndyCar\n_START_PARAGRAPH_\nL'any 2016, Rossi firma per Andretti Autosport per c\xc3\xb3rrer a les IndyCar Series."